**Snipe trim i hardt vær**

28.5.2006

**Depowering in Heavy Air**by George Szabo,  Quantum Sails            [www.quantumsails.com/snipe](http://www.quantumsails.com/snipe)

Artikkel av George Szabo   funnet på  <http://www.snipe.org/articles/SzaboHeavyAir.html>

 Oversatt av Bjørn Sundby,     med tillatelse fra forfatteren.

Først:  Det er samme følelse og kompetanse som trengs for å seile fort på kryss enten det blåser lite eller mye.

Forskjellen ligger i at seilene er justert veldig forskjellig.

    I lett vind kan du seile fort med seil med mye bus også bakover i storseilet, og med ganske stramme skjøter.

    I mye vind trenger du seil som er ganske flate,  med lite bus som sitter langt fremme,  som seiles med LØSE SKJØTER !

    FOR Å KOMME FRA DET ENE EKSTREME TIL DET ANDRE, TRENGS JUSTERINGER AV MASTENS TRIM.

Uten det vil båten ikke være i balanse, og du får en sakte-seilende, vanskelig og frustrerende dag på fjorden...

    PÅ LAND starter jeg med min standard rake 655 cm for Persson,  (653 for Skipper) med 1 1/8" pre-bend for Proctor (1 1/2" for Sidewinder) med fokken på plass.

Så strammer jeg sidestag strekkfiskene  et halvt hull, og flytter sidestagene bakover et hull.  Fokken strammes til samme punkt på masten som før.

Strammingen av sidestag forhinder at masten bøyer seg for mye til siden,  flytte sidestag bakover gir deg strammere fokkestag særlig når du må la storseilet gå ut i et kraftig vindkast.

    PÅ SJØEN vil jeg ha båten slik at drag reduseres, og den kjennes livlig og sprek.   Sett aft puller i nøytral posisjon, og stram pusher til det samme punkt.

Trekk storseilet ut til max punkt, og fest DERETTER storseilet til masten slik at  storseilets fot er stramt.  DERETTER STRAM STORSEILETS CUNNINGHAM SÅ STRAMT AT BUSEN SITTER MELLOM DE TO FORRESTE TALLENE I SEILNUMMERET PÅ STYRBORD side av seilet.  Hvis det blåser mye klarer du ikke å få busen så langt frem uansett hvor hardt du trekker i Cunningham.   Til sist trekker du bomvangen med BEGGE hender.   Når du tror du har trukket nok,  så trekk litt til !!!!  For  å få storseilet flatt !   Men !  Hvis du får skrukker i seilet fordi masten bøyer seg for mye,   eller storseilet lukker bakerst,  må du slippe litt på bomvangen.

**VARSEL**  Husk å slipp ut på bomvang **før** du runder lo merke,  ellers **brekker** masten !

    FOKKEN:  Flytt fokkeskjøtets halingspunkt omlag 5 cm FREMOVER sammenlignet med vanlig posisjon for lett vind flat vann posisjonen.  Og sett fokken slik at foten står omlag 18" fra midtlinjen på bølgebryteren.  Målet er å ha fokken godt ute, og samtidig ha bakkanten av midten av fokken paralell med båtens lengderetning.

Prøv flere justeringer av halingspunkt for fokken for å finne det som kjennes best.  Bruk Cunningham på fokken slik at alle rynker unntatt en er borte.

        (Kommentar:  Noen bruker barberhalingen  på kryss for å få fokkens akterkant litt lenger vekk fra storseilet.)

    Så prøver du på kryssen.   Slipp ut på storseilet slik at du seiler båten flat (mens dere henger).  Når båten er flat går den fortere.

I vindkast styrer du båten litt høyere og slipper litt mer ut på storen.   Viktigst er:  **IKKE** prøv å stram skjøtene og seil høyt !!!!    Hold fart i båten ved å "sløre" på kryssen.

Med alt dette på riktig plass vil du se at det går fortere og høyere når det blåser !

-George Szabo

oversetters kommentar:   Husk at det blåser meget mer på fjorden enn i Bruksveien.  Så justere for å  lukke storseilet når du rigger i Bruksveien er antagelig feil.

    Hva er "mye vind" ?  Når du har vansker med å holde båten rimelig flat....  For noen 7+ m/s,  for andre 11 m/s ?

ps  for all del:  redaksjonelle endringer for å gjøre budskapet klarere  er tillatt og utmerket !  Ulrik fikk denne teksten i mai...

v h bjørn